CELEX: 31988D0356
Language: fi
Date: 1988-06-07 00:00:00
Title: 88/356/ETY: Neuvoston päätös, tehty 7 päivänä kesäkuuta 1988, tullimenettelyjen yksinkertaistamista ja yhdenmukaistamista koskevan kansainvälisen yleissopimuksen liitteen E.4 hyväksymisestä yhteisön puolesta

Avis juridique important

|

31988D0356

88/356/ETY: Neuvoston päätös, tehty 7 päivänä kesäkuuta 1988, tullimenettelyjen yksinkertaistamista ja yhdenmukaistamista koskevan kansainvälisen yleissopimuksen liitteen E.4 hyväksymisestä yhteisön puolesta  

Virallinen lehti nro L 161 , 28/06/1988 s. 0012 - 0015 Suomenk. erityispainos Alue 11 Nide 14 s. 0090  Ruotsink. erityispainos Alue 11 Nide 14 s. 0090 

NEUVOSTON PÄÄTÖS,tehty 7 päivänä kesäkuuta 1988,tullimenettelyjen yksinkertaistamista ja yhdenmukaistamista koskevan kansainvälisen yleissopimuksen liitteen E.4 hyväksymisestä yhteisön puolesta (88/356/ETY)EUROOPAN YHTEISÖJEN NEUVOSTO,ottaa huomioon Euroopan talousyhteisön perustamissopimuksen ja erityisesti sen 28, 43, 113 ja 235 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo, ettäyhteisö on päätöksen 75/199/ETY(2) mukaisesti tehnyt tullimenettelyjen yksinkertaistamista ja yhdenmukaistamista koskevan kansainvälisen yleissopimuksen,tullimenettelyjen yksinkertaistamista ja yhdenmukaistamista koskevan kansainvälisen yleissopimuksen liitteiden hyväksyminen edistää tehokkaasti tavaroiden kansainvälisen kaupan kehittämistä ja helpottamista,yhteisö voi hyväksyä tullinpalautusta koskevan liitteen E.4, jatähän hyväksymiseen on kuitenkin tulliliiton erityisvaatimusten ja tullilainsäädännön yhdenmukaistamisen nykyisen tilanteen huomioon ottamiseksi liitettävä tiettyjä varauksia,ON PÄÄTTÄNYT SEURAAVAA:1 artiklaHyväksytään yhteisön puolesta tullimenettelyjen yksinkertaistamista ja yhdenmukaistamista koskevan kansainvälisen yleissopimuksen tullinpalautusta koskeva liite E.4 yleisellä varauksella ja normia 5 koskevalla varauksella.Liitteen E.4 varauksin varustettu teksti on tämän päätöksen liitteenä.2 artiklaNeuvoston puheenjohtaja nimeää henkilön, jolla on valtuudet ilmoittaa tulliyhteistyöneuvoston pääsihteerille, että yhteisö on hyväksynyt 1 artiklassa tarkoitetun liitteen kyseisessä artiklassa mainituin varauksin.Tehty Luxemburgissa 7 päivänä kesäkuuta 1988.Neuvoston puolestaPuheenjohtajaM. BANGEMANN(1) EYVL N:o C 167, 27.6.1988(2) EYVL N:o L 100, 21.4.1975, s. 1LIITE E.4TULLINPALAUTUSTA KOSKEVA LIITEJOHDANTO Kun maahantuotuja tuotteita, joista on maksettu tuontitullit ja -verot, valmistetaan tai käsitellään (tai tietyissä tapauksissa korjataan) ja sen jälkeen viedään maasta, niitä voidaan usein tarjota myytäväksi ulkomaanmarkkinoilla kilpailukykyisemmillä hinnoilla, jos tuontitullit ja -verot on palautettu viennin yhteydessä. Tullinpalautusmenettely mahdollistaa tällaisen takaisinmaksun.Koska kuitenkin tällainen palautus voi olla yllykkeenä sellaisten ulkomaisten tavaroiden tuontiin, joita vastaavia tuotteita on saatavana kotimaasta, voidaan pitää tarpeellisena rajoittaa jossain määrin tällaisen palautuksen myöntämistä tiettyjen tavararyhmien tai tiettyjen käsittely- tai valmistustoimintojen osalta. Kunkin maan on tarpeen mukaan ilmoitettava, missä laajuudessa tullinpalautus voidaan myöntää.Tässä liitteessä ei käsitellä tullinpalautuksen myöntämistä vain silloin, kun tavaroita on käsitelty, valmistettu tai korjattu, vaan myös mahdollisuutta sen myöntämiseen silloin, kun tavarat on tuotu maahan ja myöhemmin jälleenviedään samassa tilassa. Liite ei kuitenkaan koske palautusta kohtuussyistä esim. silloin kun tavarat palautetaan niiden hankkijalle sopimusehtojen vastaisina. Liite ei myöskään koske maiden kuin tuontitullien ja -verojen palautusta viennin johdosta.MÄÄRITELMÄT Tässä liitteessä:a) `tullinpalautusmenettely` tarkoittaa tullimenettelyä, joka mahdollistaa tavaroiden viennin johdosta (täysimääräisen tai osittaisen) palautuksen tuontitulleista ja -veroista, jotka on kannettu tavaroista tai niihin sisältyvistä tai niiden valmistukseen käytetyistä tuotteista;b) `tullinpalautus` tarkoittaa tullinpalautusmenettelyn nojalla palautettujen tuontitullien ja -verojen määrää;c) `tuontitullit ja -verot` tarkoittaa tulleja ja kaikkia muita tavaroiden maahantuonnissa tai sen yhteydessä kannettavia maksuja, veroja tai muita kuluja, ei kuitenkaan maksuja tai kuluja, joiden määrä vastaa suunnilleen suoritetuista palveluksista aiheutuneita kustannuksia.PERIAATE 1. NormiTullinpalautusmenettelyssä on noudatettava tämän liitteen määräyksiä.SOVELTAMISALA 2. NormiKansallisessa lainsäädännössä on mainittava, missä tapauksissa tullinpalautusta voidaan vaatia ja mitkä ehdot sen saamiseksi on täytettävä.Huomautus 1Tapaukset, joissa tullinpalautusta voidaan vaatia, voidaan mainita viittaamalla tiettyihin tavaroihin, tavaraluokkiin tai käyttötarkoituksiin. Tullinpalautus voidaan myös määrätä koskemaan vain tiettyjä tuontitullien ja -verojen lajeja tai tapauksia, joissa tavaroita on käsitelty, valmistettu tai korjattu, tai muita luvallisia käyttötarkoituksia. Sellaisista vientituotteiden valmistuksessa käytetyistä tuotteista, jotka ovat pelkkiä valmistuksen apuaineita, esim. voiteluöljyt, ei tullinpalautusta yleensä myönnetä, mutta valmistuksessa syntyneisiin jätteisiin ja vajauksiin voidaan soveltaa tullinpalautusta.Huomautus 2Palautuksia tullinpalautusmenettelyn nojalla ei myönnetä tapauksissa, joissa tuontitullit ja -verot on maksettu tai maksetaan takaisin myöhemmin muiden määräysten nojalla.3. Suositeltu käytäntöTullinpalautusmenettelyä olisi myös sovellettava milloin tavarat tai tuotteet, joista on maksettu tuontitullit ja -verot, en korvattu maasta vietyjen tavaroiden valmistuksessa käytetyillä vastaavilla tavaroilla tai tuotteilla.VAADITTAVAT EHDOT 4. NormiAsianosaisten on pidettävä sellaista kirjaa tai varastokirjanpitoa, jonka perusteella tullinpalautusvaatimus voidaan osoittaa oikeaksi.5. NormiKun vapaaseen liikkeeseen tarkoitettujen tavaroiden tuontiajankohtana on tiedossa tai odotettavissa, että tullinpalautusvaatimus tullaan esittämään, tavaranhaltijaa voidaan vaatia ilmoittamaan tästä aikomuksesta myöhemmän vaatimuksen helpottamiseksi; tullinpalautusta ei ole kuitenkaan evättävä vain siksi, että tällaista ilmoitusta ei ole tehty eikä myöskään vaatia tavaroita maasta vietäväksi tällaisen ilmoituksen takia.HuomautusTulliviranomaiset voivat vaatia, että tavarat, joista tullinpalautusta vaaditaan, pidetään erillään muista tavaroista tai että niitä käsitellään tai valmistetaan tullivalvonnassa.TAVAROIDEN VIIPYMINEN TULLIALUEELLA 6. NormiKun tavaroiden viennille asetetaan määräaika, jonka jälkeen niille ei enää voida myöntää tullinpalautusta, on tällaista määräaikaa vahvistettaessa otettava asianmukaisesti huomioon valmistus tai käsittely, joka tavaroille voidaan suorittaa samoin kuin kaupalliset tai muut asiaa koskevat seikat.7. Suositeltu käytäntöKun tavaroiden viennille on vahvistettu määräaika, sitä olisi voitava pyynnöstä pidentää, mikäli tulliviranomaiset pitävät esitettyjä syitä pätevinä.ILMOITUS VIENNISTÄ JA TULLINPALAUTUSVAATIMUS 8. NormiTullinpalautusta koskeva vienti-ilmoitus liiteasiakirjoineen on jätettävä asianomaiseen tullitoimipaikkaan.9. Suositeltu käytäntöViejän pyynnöstä ja hyväksyttävinä pitämistään syistä tulliviranomaisten olisi, mikäli mahdollista, sallittava maasta vietävien tavaroiden tarkastus yksityisissä tiloissa, jolloin tällaisesta tarkastuksesta aiheutuvat kulut on viejän maksettava.Tulliviranomaiset voivat itse vaatia, että maasta vietävät tavarat esitetään tarkastettavaksi yksityisissä tiloissa.10. Suositeltu käytäntöKun tullinpalautusmenettelyn mukainen tavaroiden vienti tarkistetaan viejän asiakirjoista, ei yleensä olisi vaadittava tavaroiden esittämistä viennin yhteydessä.11. NormiTullinpalautusvaatimuksessa (tai mukana seuraavissa asiakirjoissa) on oltava vaadittavat todisteet siitä, että tullinpalautuksen saamiseksi asetetut ehdot on täytetty.HuomautusTulliviranomaiset voivat vaatia seuraavat tiedot tullinpalautuksen maksamista varten:a) vaatimuksen esittäjä,b) tavaroiden ensimmäinen tullaus vapaaseen liikkeeseen (esim. numero ja päiväys tavarailmoituksesta, jota käytetään tullauksessa vapaaseen liikkeeseen),c) maksetut tuontitullit ja -verot,d) tavaroiden laji tai tariffinimitys ja paljous,e) tavaroiden käyttö, käsittely tai valmistus,f) vientiä koskevat tiedot.12. Suositeltu käytäntöMilloin on asetettu määräaika, jonka jälkeen tullinpalautusvaatimuksia ei hyväksytä, olisi määräaikaa voitava pidentää kaupallisista tai muista tulliviranomaisten pätevinä pitämistä syistä.TULLINPALAUTUKSEN MAKSAMINEN 13. NormiTullinpalautus on maksettava heti kun sitä koskeva vaatimus on todettu oikeaksi.14. Suositeltu käytäntöTullinpalautus pitäisi maksaa myös tavaroita tullivarastoon pantaessa, edellyttäen että tavarat viedään maasta myöhemmin.15. Suositeltu käytäntöTulliviranomaisten pitäisi pyynnöstä maksaa määräajoin tullinpalautus tavaroista, jotka on viety maasta tietyn ajanjakson aikana.TULLINPALAUTUSTA KOSKEVAT TIEDOT 16. NormiTulliviranomaisten on varmistettava, että kaikki tullinpalautusmenettelyä koskevat tärkeät tiedot ovat kaikkien asianosaisten henkilöiden helposti saatavissa.Yhteisön laatimat huomautukset ja varaukset tullimenettelyjen yksinkertaistamista ja yhdenmukaistamista koskevan kansainvälisen yleissopimuksen liitteeseen E.41. Yleinen varaus (yleinen huomio)"Yhteisön lainsäädännön soveltamisalaan kuuluvat yleensä tämän liitteet määräykset. Jäsenvaltiot voivat kuitenkin tarvittaessa laatia omia varauksiaan aloilta, jotka eivät kuulu yhteisön lainsäädännön soveltamisalaan."2. Normi 5"Tavaroiden vapaaseen liikkeeseen luovuttamista koskevan ilmoituksen on sisällettävä eräitä sisäisen jalostusmenettelyn - tullinpalautusjärjestelmän käyttöön liittyviä tietoja. Lisäksi tämän järjestelmän käyttämisen edellytyksenä on, että lupa sisäiseen jalostukseen on annettu tai tietyissä tapauksissa sitä on pyydetty ennen vapaaseen liikkeeseen luovutusta."